stanford-oval/wikipedia huggingface dataset:
Pascal Pelletier

| Pascal Pelletier |
| --- | --- |
 Pelletier AHL-joukkue Utica Cometsin paidassa kaudella 2013–2014.
Henkilötiedot
Syntynyt: 16. kesäkuuta 1983 (ikä 41) Labrador City, NL, Kanada
Kansalaisuus:   Kanada
Jääkiekkoilija
Pelipaikka:  keskushyökkääjä
Maila:  vasen
Pituus:  180 cm
Paino:  90 kg
Seura
Seura:  Utica Comets
Sarja:  AHL
Pelinumero:  22
Pelaajaura
Pääsarjaura:  2008–
Aik. seurat:  Louisiana IceGators (ECHL) Gwinnett Gladiators (ECHL) Providence Bruins (AHL)   Boston Bruins (NHL)   Rockford IceHogs (AHL)   Chicago Blackhawks (NHL)   Syracuse Crunch (AHL)   Peoria Rivermen (AHL)   SCL Tigers (NLA)   Vancouver Canucks (NHL)   Medveščak Zagreb (KHL)   Admiral Vladivostok (KHL) Jokerit (KHL)
Pascal Pelletier (s. 16. kesäkuuta 1983 Labrador City, Newfoundland ja Labrador, Kanada) on kanadalainen jääkiekkoilija, joka pelaa AHL-joukkue Utica Cometsissa. Hän on pelipaikaltaan keskushyökkääjä mutta osaa pelata myös laidassa. Hän on pelannut aiemmin myös 16 NHL-ottelua.
Ura > Seuraura > Junioriura

Pelletier pelasi Québecin paikallista juniorisarjaa Sainte-Foy Gouverneursin joukkueessa, jonka jälkeen QMJHL-joukkue Baie-Comeau Drakkar varasi hänet 90. pelaajana kesällä 2000. Hän siirtyi joukkueeseen kaudeksi 2000–2001 ja teki tulokaskaudellaan runkosarjassa 59 tehopistettä. Kaudella 2001–2002 Pelletier jakoi pudotuspeleissä Drakkarin sisäisen tehotilaston voiton Louis-Philippe Martinin kanssa lukemalla +3. Kaudella 2012–2013 hän oli joukkueen toiseksi paras maalintekijä ja kolmanneksi paras pistemies tehoilla 46+55=101. Pelletier jakoi QMJHL:n maalipörssin kuudennen sijan Victoriaville Tigresin Guillaume Fournierin ja Hull Olympiquesin Maxime Talbotin kanssa. Hän jakoi myös liigan pistepörssin yhdeksännen sijan Moncton Wildcatsin Steve Bernierin kanssa.
Kaudeksi 2003–2004 Pelletier siirtyi Drakkarista Shawinigan Cataractesiin, jonka paras maalintekijä ja toiseksi paras pistemies hän oli tehoilla 39+52=91. Pelletier sijoittui QMJHL:n pistepörssissä kuudenneksi. Kevään 2004 pudotuspeleissä hän jakoi Cataractesin sisäisen syöttöpörssin voiton Benoît Mondoun kanssa yhdeksällä syöttöpisteellään.
Ura > Maajoukkueura

Pelletier edusti Kanadan A-maajoukkuetta Spengler Cupissa vuosina 2010, 2011 ja 2012, joista viimeisin turnaus päättyi joukkueen voittoon.
Ignace Kowalczyk

Ignace Kowalczyk
Ignace Kowalczyk (27. joulukuuta 1913 Castrop-Rauxel, Nordrhein-Westfalen, Saksa – 27. maaliskuuta 1996) oli saksalaissyntyinen ranskalainen jalkapalloilija, pelipaikaltaan keskikenttäpelaaja.
Kowalczyk edusti urallaan Valenciennesia 1933–1936, Olympique de Marseillea 1936–1937, Metziä 1937–1939, Stade de Reimsia 1939–1945 sekä uudestaan Metziä uransa päättämiseen vuoteen 1949 asti. Hän voitti Olympique de Marseillen kanssa Ligue 1:n kaudella 1936–1937. Hän pelasi yhteensä 92 liigaottelua, joissa hän teki 6 maalia. Kowalczyk debytoi Ranskan A-maajoukkueessa marraskuussa 1935 ja kuului joukkueen kokoonpanoon vuoden 1938 maailmanmestaruuskilpailuissa.
Ingrid Hultin

Ingrid Aurora Hultin (6. huhtikuuta 1876 Vaasa – 23. huhtikuuta 1951 Vaasa) oli suomenruotsalainen näytelmäkirjailija.
Hultin toimi avustajana Vasabladet-sanomalehdessä. Hän kirjoitti ensimmäisen näytelmänsä En sommaridyll i tre tablåer Vaasan sotilaskodin vihkiäisiä varten ja julkaisi myöhemmin pari juhlarunoa ja yhden kansannäytelmän.
Teoksia

En sommaridyll i tre tablåer.    Frams förlag, Vasa 1923 (nimimerkillä I. H.)
Festdikt vid Replot fornstugas invigning 19 31/8 32.    Vasa 1932
Festdikt vid Björkö fornstugas invigning 19 30/7 33.   Vasa 1933
På Bredåkra gård : folkpjäs i 2 akter med sång och dans. Borgåbladets teaterbibliotek 52.    Borgå 1934
Ignace Matondo Kwa Nzambi

Ignace Matondo Kwa Nzambi CICM (12. huhtikuuta 1932 – 9. syyskuuta 2011) oli kinshasankongolainen roomalaiskatolinen piispa. Hänet vihittiin papiksi 2. elokuuta 1964 ja nimitettiin Basankusun hiippakunnan piispaksi 18. marraskuuta 1974. Piispaksi vihkiminen seurasi 13. huhtikuuta 1975. Pääkonsekraattorina toimi Joseph-Albert Malula, jota avustivat Pierre Wijnants ja Louis Nganga a Ndzando.
Matondo Kwa Nzambi sai 27. kesäkuuta 1998 nimityksen Molegben hiippakunnan piispaksi, jona hän toimi, kunnes jäi eläkkeelle 23. toukokuuta 2007.
Hoikka (Pieksämäki, Lahnanen)

| Hoikka |
| --- | --- |
Valtiot:  Suomi
Maakunnat:  Etelä-Savo
Kunnat:  Pieksämäki
Koordinaatit:  62°22′12″N, 26°56′35″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Kyyveden alue (14.93)
Laskupuro:  puro Hirvijärveen 
Järvinumero:  14.935.1.017
Mittaustietoja
Pinnankorkeus:  126,9 m  
Pituus:  640 m  
Leveys:  280 m  
Rantaviiva:  1,77 km  
Pinta-ala:  7,554 ha  
Saaria:  1 
 fiHoikka 
Hoikka  on Etelä-Savossa Pieksämäellä  Hirvijärven lähellä sijaitseva lampi.
Maantietoa

Lampi on 640 metriä pitkä, 280 metriä leveä, ja sen pinta-ala on 7,6 hehtaaria. Lammella on kartan mukaan yksi saari.  Sen rantaviivan pituus on 1,8 kilometriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Kyyveden alueella (14.93), jonka Naarajärven valuma-alueeseen (14.935) se kuuluu. Lammen vedenpinnan korkeus on 126,9 metriä mpy.
Hutspot

Hutspot
Hutspot on hollantilainen vihanneshöystö eli muusi, johon käytetään perunaa, porkkanaa ja sipulia. Hutspotilla on legenda, joka periytyy espanjalaisten Hollannin valloitukseen. Hutspottiin voi lisätä lihaa tai kalaa ja muitakin vihanneksia.
Hürth

| Hürth |
| --- | --- |

 vaakuna
 Hürth
 Koordinaatit: 50°53′N, 6°53′E 
Valtio:  Saksa
Osavaltio:  Nordrhein-Westfalen
Piirikunta:  Rhein-Erft-Kreis
Hallinto:  
 – Pormestari:  Dirk Breuer (CDU)
Pinta-ala:  
 – Kokonaispinta-ala:  51,22 km²
Korkeus:  54–155 m
Väkiluku (31.12.2022):  60 969
 – Väestötiheys:  1 190 as./km²
 
 www.huerth.de  
Infobox OKVirheellinen NIMI-arvo: 
Hürth on kaupunki Nordrhein-Westfalenin osavaltiossa, läntisessä Saksassa. Se sijaitsee noin yhdeksän kilometriä lounaiseen Kölnin suurkaupungista ja kuuluu Rhein-Erft-Kreisin piirikuntaan. Kaupungin asukasluku oli 60 969 vuoden 2022 lopussa. Hürthin pinta-ala on 51,22 neliökilometriä.
Katunäkymä Hürthistä.
Hürthin maalaiskunta (ml. Altstädten ja Knapsack), Berrenrath, Fischenich, Gleuel (ml. Sielsdorf ja Burbach), Hermülheim ja Kendenich (ml. Kalscheuren) yhdistettiin yhdeksi suurkunnaksi 1. huhtikuuta 1930. Vuonna 1933 Hürthiin liittyivät Stotzheim ja Efferen, ja siitä muodostui Saksan suurin maalaiskunta. Maalaiskunta Hürth oli vuoteen 1978 saakka, jolloin se sai kaupunginoikeudet.
Muuta

Formula 1 -kuljettajaveljekset Michael Schumacher ja Ralf Schumacher ovat kotoisin Hürthista.
Aiheesta muualla

Kuvia tai muita tiedostoja aiheesta Hürth Wikimedia Commonsissa
Kaupungin verkkosivusto (saksaksi)
Iglu (taideteos)

Pekka Paikkari, Iglu, 2011. Taustalla Turun Maariankadun alkupään taloja.
Iglu on Pekka Paikkarin taideteos Turun Puutorilla. Teos on toteutettu torin alla olevan pysäköintiluolan tarpeisiin rakennetun ilmastointikopin seiniin. Osa kopin seinistä on päällystetty valkoisella keramiikalla, joka on ”krakeloitunut” säröille.
Paikkari toteutti Iglun yhdessä IDO-yhtiön Tammisaaren posliinitehtaan kanssa. Yhteensä 80 neliömetriä savilaattaa valettiin kokonaisina kappaleina tehtaan varaston betonilattialle ja annettiin kuivua, jolloin se halkeili kutistuessaan. Kuivuneet laatat lasitettiin 1230 celsiusasteessa.
Iglu on yksi kolmesta Turku 2011 -kulttuuripääkaupunkivuodeksi toteutetusta ”Savi kaupungissa” -teoksesta. Muut ovat Karin Widnäsin Kimono ja Kim Simonssonin Temppeli.
Paikkarin mukaan teos on kulmikkuudessaan perinteisen pallomaisen iglun vastakohta. Saven luonnollinen halkeaminen on hänestä sukua jäiden lähdön yhteydessä tapahtuvalle jään murtumiselle.
Ignace Baguibassa Sambar-Talkena

Ignace Baguibassa Sambar-Talkena (31. maaliskuuta 1935 – 3. helmikuuta 2013) oli togolainen roomalaiskatolinen piispa. Hänet vihittiin papiksi 30. kesäkuuta 1963 ja nimitettiin Karan hiippakunnan johtoon 30. marraskuuta 1996. Piispaksi konsekroinnin suoritti 6. tammikuuta 1997 paavi Johannes Paavali II, jota avustivat Giovanni Battista Re ja Miroslav Stefan Marusyn.
Sambar-Talkena erosi tehtävistään Karan piispana 7. tammikuuta 2009.
Patentti- ja rekisterihallitus

| Patentti- ja rekisterihallitus Patent- och registerstyrelsen> PRH |
| --- | --- |

Perustettu:  1941
Ministeriö:  Työ- ja elinkeinoministeriö
Sijainti:  Sörnäisten rantatie 13 C Helsinki
Valtio:  Suomi
Pääjohtaja:  Antti Riivari
Työntekijöitä:  430 (2023)
Vuosibudjetti:  12,5 milj. € (2023)
Aiheesta muualla
Sivusto
Patentti- ja rekisterihallitus (PRH, ruots. Patent- och registerstyrelsen) on Suomen valtion virasto, joka ylläpitää kaupparekisteriä, yrityskiinnitysrekisteriä, yhdistysrekisteriä ja säätiörekisteriä sekä myöntää patentteja, hyödyllisyysmalleja, mallioikeuksia, tavaramerkkejä ja LEI-tunnuksia. PRH myös rekisteröi yritysten tilinpäätöksiä, huolehtii tilintarkastajien hyväksymisestä ja valvonnasta sekä valvoo säätiöitä ja tekijäinoikeuden yhteishallinnointia. PRH ylläpitää yhdessä verohallinnon kanssa yritys- ja yhteisötietojärjestelmää, YTJ:tä. PRH:n yhteydessä toimii teollisoikeusasiamieslautakunta, joka vastaa teollisoikeudellisia toimeksiantoja hoitavien asiamiesten auktorisointimenettelystä. PRH:n yhteydessä toimii ratkaisutoiminnassaan itsenäinen tilintarkastuslautakunta. PRH on kansainvälisten PCT-patenttihakemusten uutuustutkimusviranomainen (ISA) ja patentoitavuuden esitutkimusviranomainen (IPEA). PRH:ssa työskentelee noin 400 työntekijää. PRH kuuluu työ- ja elinkeinoministeriön (TEM) hallinnonalaan.
Historia > Edeltäjien aika

Suomen patenttijärjestelmä alkoi kehittyä vuonna 1835 perustetun manufaktuurijohtokunnan aikana. Se antoi patenttihakemuksista lausuntoja senaatille, hallinnoi patentteja ja valvoi niiden käyttöä sekä säilytti patenttiasiakirjoja. Koska patenttilainsäädäntöä ei alkuun ollut, sovellettiin patenttien myöntämisessä Ruotsin vuoden 1739 privilegiojulistusta. Asetus patenteista annettiin viimein 30.3.1876. Sen mukaan patentit olivat voimassa kolmesta kolmeentoista vuotta.
Manufaktuurijohtokunnan tehtävät siirrettiin vuonna 1885 uudelle teollisuushallitukselle, joka korvattiin vuoden 1918 lopussa kauppa- ja teollisuushallituksella. Sen aikana annettiin 11.2.1889 asetus tavaramerkeistä ja tavaramerkkirekisteristä, 2.5.1895 kaupparekisteristä ja 21.1.1898 patenttirekisteristä, jotka kaikki määrättiin kyseisen viraston ylläpidettäviksi. Kauppa- ja teollisuushallitus lakkautettiin vuoden 1926 alussa, jolloin patentti-, tavaramerkki- ja kaupparekisteriasiat siirrettiin kauppa- ja teollisuusministeriöön. Siirto toteutettiin hallinnollisen päällekkäisyyden poistamiseksi. Pian kuitenkin havaittiin etteivät tehtävät sopineet hyvin ministeriölle, ja itsenäisen viraston uudelleenperustaminen tuli ajankohtaiseksi.
Historia > Patentti- ja rekisterihallitus

Nykyinen Patentti- ja rekisterihallitus perustettiin vuonna 1941, ja sitä koskeva laki ja asetus tulivat voimaan 1.1.1942. Suomen ensimmäinen patenttilaki annettiin 7.5.1943, jolloin patenttien voimassaoloaika määrättiin 17 vuodeksi. Laki uusittiin vuoden 1968 alussa. 1990-luvulta alkaen viraston toiminta on kansainvälistynyt ja työ lisääntynyt huomattavasti Suomen EU-jäsenyyden seurauksena. Säätiö- ja yhdistysrekisterin ylläpito siirrettiin Patentti- ja rekisterihallitukselle vuonna 1995.
Patentti- ja rekisterihallitus kuuluu nykyisin työ- ja elinkeinoministeriön konserniin ja on tulosohjattu ja tulosbudjetoitu virasto. Se kerää toimintansa kustannuksia vastaavat tulot pääosin asiakkaitten palvelumaksuina.
Historia > Pääjohtajat

Paavo Ant-Wuorinen 1942–1962
Erkki Tuuli 1963–1978
Timo Kivi-Koskinen 1979–1985
Martti Enäjärvi 1986–2010
Rauni Hagman 2010–2017
Antti Riivari 2017–
Aiheesta muualla

Patentti- ja rekisterihallituksen kotisivut
YTJ-asiointipalvelu
Lei-tunnuspalvelu
Virre-tietopalvelu
YTJ-tietopalvelu
Yhdistysrekisterin sähköinen asiointi
Yhdistysrekisterin tietopalvelu
Sähköinen patenttihakemus
Espacenet-patenttijulkaisutietokanta
Mallioikeushakemus
Mallioikeustietopalvelu
Tavaramerkkiasiointi
Tavaramerkkitietopalvelu
Tilintarkastusvalvonnan asiointi
Tilintarkastajahaku
Ohjeita Patentti- ja rekisterihallituksen vanhojen aineistojen tutkimiseen
Hüsker Dü

| Hüsker Dü |
| --- | --- |
 Vasemmalta Greg Norton, Grant Hart ja Bob Mould.
Tiedot
Toiminnassa:  1979–1987
Tyylilaji:  hardcore punk, alternative rock
Kotipaikka:  Saint Paul, Minnesota, Yhdysvallat
Laulukieli:  englanti
Jäsenet:  Grant Hart,  laulu, rummut   Bob Mould,  laulu, kitara   Greg Norton,  basso  
Levy-yhtiö:  New Alliance Records   SST Records   Warner Bros. Records  
Infobox OKNimi-testi OK: 
Hüsker Dü oli yhdysvaltalainen rockyhtye, joka perustettiin Minnesotan osavaltion Minneapolisissa maaliskuussa 1979. Sen pysyvät jäsenet olivat Grant Hart (rummut, laulu), Bob Mould (sähkökitara, laulu) ja Greg Norton (bassokitara).
Hüsker Dün nimi tulee tanskalaisesta lautapelistä Husker Du?
Hüsker Dü sai huomattavaa menestystä kriitikkojen keskuudessa jo varhaisimmilla albumeillaan. Yhtyeen manageri David Savoyn itsemurha sekä jäsenten huumausaineongelmat kuitenkin edesauttoivat yhtyeen hajoamista 1980-luvun lopulla.
Diskografia

Land Speed Record (live, 1982)
Everything Falls (1983)
Zen Arcade (konseptialbumi, 1984)
New Day Rising (1985)
Flip Your Wig (1985)
Candy Apple Grey (1986)
Warehouse: Songs and Stories (1987)
The Living End (äänitetty livenä vuonna 1987, julkaistu 1994)
Aiheesta muualla

Hüsker Dü Music Mapissa
Hüsker Dü Last.fm -sivustolla
All Music Guide: Hüsker Dü
3:AM Magazine haastattelu Grant Hartin kanssa
Your Flesh Magazine 1984 haastattelu Bob Mouldin kanssa (Arkistoitu – Internet Archive)
Wikimedia Commonsissa on kuvia tai muita tiedostoja aiheesta .
Pascal Leclaire

| Pascal Leclaire |
| --- | --- |

Henkilötiedot
Syntynyt: 7. marraskuuta 1982 (ikä 41) Repentigny, Quebec
Kansalaisuus:   Kanada
Jääkiekkoilija
Pelipaikka:  maalivahti
Hanska:  vasen
Pituus:  188 cm
Paino:  84 kg
Pelaajaura
Pääsarjaura:  2002–2010
Seurat:  Syracuse Crunch (AHL)   Columbus Blue Jackets (NHL)   Ottawa Senators (NHL)   Binghamton Senators (AHL)
NHL-varaus:  8. varaus, 2001 Columbus Blue Jackets
Pascal Leclaire (s. 7. marraskuuta 1982 Repentigny, Quebec) on kanadalainen uransa lopettanut jääkiekkomaalivahti. Hän kärsi pahoista lonkkavaivoista, joiden takia hän joutui lopettamaan uransa jo alle 30-vuotiaana. Hänen viimeiseksi seurakseen ennen uransa lopettamista jäi NHL-seura Ottawa Senators.
Ura > Seurajoukkueissa

Leclaire pelasi QMJHL-junioriliigassa Halifax Mooseheadsissä ja Montreal Rocketissa 1998–2002. Columbus Blue Jackets kiinnostui Leclairen kyvyistä, ja varasi hänet NHL:n varaustilaisuudessa ensimmäisellä kierroksella vuonna 2001. Vielä yhden QMJHL-kauden jälkeen Leclaire siirtyi Blue Jacketsin farmijoukkueeseen Syracuse Crunchiin AHL:ään. Ennen työsulkua hän sai kokeilla parin ottelun verran pelaamista NHL:nkin puolella.
Työsulkukauden jälkeen Leclaire nousi Blue Jacketsin kakkosmaalivahdiksi, käyden kertaalleen myös farmissa. Kesällä 2006 Marc Denis myytiin Tampa Bay Lightningiin ja kaudeksi 2006-07 Leclaire nousikin Columbuksen ykkösmaalivahdiksi. Leclaire kärsi kuidenkin kauden aikana jalkavammasta ja Fredrik Norrena pelasi enemmän pelejä kuiten Leclaire.
Kausi 2007–2008 oli Leclairelle loistava. Hän torjui kauden aikana yhdeksän nollapeliä, joka oli uusi Columbuksen ennätys. Leclaire oli koko NHL:n nollapelitilastoissa liigan toiseksi paras. Kauden jälkeen Columbus teki Leclairen kanssa kolmen vuoden jatkosopimuksen. Leclaire tippui kuitenkin Columbuksen kakkosmaalivahdiksi kaudella 2008–2009. Kun Leclaire oli sivussa nilkkavamman takia, tulokasmaalivahti Steve Mason syrjäytti hänet. Loppukaudesta Leclaire kaupattiin Ottawa Senatorsiin toisen kierroksen varausoikeuden kanssa vaihdossa Antoine Vermetteen.
Ottawassa Leclair aloitti ykkösmaalivahtina. Kausi 2009–2010 kuitenkin keskeytyi posken murtumaan. Toivuttuaan siitä Leclaire loukkaantui uudelleen, kun hän sai aivotärähdyksen keväällä harjoituksissa.
Ura > Maajoukkueessa

| Mitalit> Maa:   Kanada.Miesten jääkiekko.MM-jääkiekko  | Mitalit> Maa:   Kanada.Miesten jääkiekko.MM-jääkiekko  | Mitalit> Maa:   Kanada.Miesten jääkiekko.MM-jääkiekko  | Maa:   Kanada> Miesten jääkiekko. |
| --- | --- | --- | --- |
|  Hopeaa | 2008 | jääkiekko |  |
Leclaire pelasi Kanadan joukkueessa nuorten MM-kilpailuissa 2002.
Aikuisten tasolla Leclaire edusti ensimmäisen kerran Kanadaa arvokisoissa MM-kilpailuissa 2008. Kanada voitti kisoista hopeaa.
Tilastot > Pudotuspelit

O = ottelut, V = voitot, H = häviöt, T = tasapelit, MIN = peliaika, PM = päästetyt maalit, L = laukaukset kohti, NP = nollapelit, PMK = päästetyt maalit per ottelu, T% = torjuntaprosentti
Aiheesta muualla

Pascal Leclaire The Internet Hockey Databasessa (englanniksi)
Inuktunin kieli

| Inuktin |
| --- | --- |
Oma nimi:  avanersuarmiutut
Tiedot
Alue:   Grönlanti
Sija:  ei 100 suurimman joukossa
Kielitieteellinen luokitus
Kielikunta:  Eskimo-aleuttilaiset kielet
Kieliryhmä:  Inuittikielet
ISO 639-3:  –
 Ohje 
Inuktun (omakielinen nimi: avanersuarmiutut) on eskimo-aleuttilainen kieli, jota puhutaan Grönlannin pohjoisosissa. Toisinaan sitä pidetään grönlannin kielen pohjoismurteena, minkä kautta sillä on virallinen kieli Grönlannissa.
Hörhänlampi (Luhanka)

| Hörhänlampi |
| --- | --- |
Valtiot:  Suomi
Maakunnat:  Keski-Suomi
Kunnat:  Luhanka
Koordinaatit:  61°50′05″N, 25°41′44″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Päijänteen alue (14.22)
Laskuoja:  oja Päijänteeseen 
Järvinumero:  14.221.1.217
Mittaustietoja
Pinnankorkeus:  124,9 m  
Pituus:  250 m  
Leveys:  120 m  
Rantaviiva:  0,583 km  
Pinta-ala:  1,607 ha  
Saaria:  ei saaria 
 fiHörhänlampi 
Hörhänlampi  on Keski-Suomessa Luhangalla Rekolankylän lähellä sijaitseva lampi.
Maantietoa

Lammen pinta-ala on 1,6 hehtaaria, se on 250 metriä pitkä ja 100 metriä leveä. Lammella ei ole kartan mukaan saaria.  Sen rantaviivan pituus on 600 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Päijänteen alueella (14.22), jonka Päijänteen lähialueeseen (14.221) se kuuluu. Lammen vedenpinnan korkeus on 124,9 metriä mpy.
Hugo Boss (muotisuunnittelija)

| Hugo Boss |
| --- | --- |
 Boss vuonna 1933
Henkilötiedot
Syntynyt: 8. heinäkuuta 1885 Metzingen, Württemberg, Saksa
Kuollut: 9. elokuuta 1948 (63 vuotta) Metzingen, Saksa
Ammatti:  muotisuunnittelija, liikemies
Hugo Ferdinand Boss (8. heinäkuuta 1885 Metzingen, Württemberg, Saksa − 9. elokuuta 1948 Metzingen, Saksa) oli saksalainen räätäli ja vaatetehtailija.
Boss oli alun perin räätäli, joka omisti pienen kaupan Metzingenissä myyden miesten pukuja ja päällystakkeja. Vuonna 1931 Boss liittyi kansallissosialistiseen puolueeseen. Ennen toista maailmansotaa ja sen aikana hänen tehtaansa valmisti muun muassa SS-upseerien univormuja, SA:n ruskeita kauluspaitoja ja Hitlerjugendin partioasuja.
Boss käytti pakkotyövoimaa Puolasta ja Ranskasta, ja sodan jälkeen hänet tuomittiin Kolmannen valtakunnan kannattamisesta 80 000 markan sakkoihin. Myös hänen äänioikeutensa mitätöitiin.
Nykyään Hugo Boss on suosittu maailmanlaajuinen merkki, joka valmistaa vaatteiden lisäksi muun muassa kenkiä, hajuvesiä, kelloja ja silmälaseja.
Aiheesta muualla

Kuvia tai muita tiedostoja aiheesta Hugo Boss (muotisuunnittelija) Wikimedia Commonsissa
ISMN

ISMN (engl. International Standard Music Number) on nuottijulkaisujen standarditunnus (ISO 10957). ISMN on yksilöllinen tunniste painetuille musiikkijulkaisuille sisältäen partituurit ja muut osat. Se on tarkoitettu apuvälineeksi nuottien kustantamiseen ja myyntiin sekä musiikkikirjastotoimintaan. Tunnus helpottaa julkaisun löytymistä ja käsittelyä. Nuottijulkaisujen ISMN vastaa kirjojen ISBN-tunnusta.
ISMN esiteltiin vuonna 1993. Vuodesta 2008 lähtien ISMN määriteltiin numerosarjalla 979-0 alkavaksi 13 numeroa käsittäväksi tunnukseksi kuten EAN-13-viivakoodi. Aiemmin käytössä ollut 'M'-kirjain tunnisteen alussa korvattiin numerolla nolla.
Aiheesta muualla

International ISMN Agency. (englanniksi)
Hoikka Ratalampi

| Hoikka Ratalampi |
| --- | --- |
Valtiot:  Suomi
Maakunnat:  Kymenlaakso
Kunnat:  Kouvola
Koordinaatit:  61°08′02″N, 27°06′06″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Repoveden–Tihvetjärven valuma-alue (14.98)
Laskuoja:  oja Alalampeen 
Järvinumero:  14.982.1.025
Mittaustietoja
Pinnankorkeus:  86,5 m  
Pituus:  230 m  
Leveys:  70 m  
Rantaviiva:  0,538 km  
Pinta-ala:  1,106 ha  
Saaria:  ei saaria 
 fiHoikka Ratalampi 
Hoikka Ratalampi tai Hoikkalampi on Kymenlaaksossa Kouvolassa  Parolan lähellä sijaitseva lampi.
Maantietoa

Lampi on 230 metriä pitkä, 70 metriä leveä, ja sen pinta-ala on 1,1 hehtaaria. Lammella ei ole kartan mukaan saaria.  Sen rantaviivan pituus on 550 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Repoveden–Tihvetjärven valuma-alueella (14.98), jonka Naarajärven–Vääräojan valuma-alueeseen (14.982) se kuuluu. Lammen vedenpinnan korkeus on 86,5 metriä mpy.
Palmuvehka

| Palmuvehka |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Yksisirkkaiset Liliopsida
Lahko::  Alismatales
Heimo::  Vehkakasvit Araceae
Suku::  Palmuvehkat Zamioculcas
Laji::  zamiifolia
Kaksiosainen nimi
 Zamioculcas zamiifolia  (Lodd.) Engl. (1905) 
Katso myös
   Palmuvehka Wikispeciesissä   Palmuvehka Commonsissa 
Infobox OKNimi-testi OK: 
Palmuvehka (Zamioculcas zamiifolia) on afrikkalainen huonekasvina käytetty vehkakasvi, joka tunnetaan myös nimillä tikapuukukka ja leidipalmu. Palmuvehka on huonekasvina uusi. Sitä pidetään helppohoitoisena huonekasvina. Varjoa, kuivuutta ja kuumuutta kestävänä se soveltuu myös kuivailmaiseen kerrostalohuoneistoon. Kasvi voi pärjätä kuukaudenkin ilman kastelua. Kasvi on myrkyllinen, mutta aiheuttaa lähinnä paikallisia ärsytysoireita.
Ulkonäkö ja koko

Palmuvehkalla on pystyasennossa kasvavat, erittäin tankeat 20–40 cm pitkät lehdet, joissa on pareittain kasvavat puikeat, jäykät lehdykät, joiden pituus on 5–15 cm. Kasvia voidaan lisätä jakamalla juurakkoa ja pistokkaana lehdestä tai lehdykästä.lähde tarkemmin? Pistokkaat kasvavat hitaasti, sillä kasvi kasvattaa ensin juurakon ja mukulat ennen lehtien esiintuloa.
Levinneisyys

Palmuvehka kasvaa Afrikan itärannikolla: Keniassa, Tansaniassa, Malawissa, Mosambikissa, Zimbabwessa ja Etelä-Afrikan koillisosassa.
Etymologia

Kasvitieteellinen nimi Zamioculcas johtuu toisaalta sen lehtien pinnallisesta samankaltaisuudesta käpypalmuihin kuuluvien samiakasvien kanssa ja toisaalta sen sukulaisuudesta taaroihin. Kasvitieteellisiin synonyymeihin kuuluvat Caladium zamiaefolium, Zamioculcas loddigesii ja Zamioculcas lanceolata.
Lajikkeet

Zamioculcas zamiifolia 'Zenzi'
Zamioculcas zamiifolia 'Raven'
Zamioculcas zamiifolia 'Super Nova'
Käyttö perinteisessä lääketieteessä

Vaikka palmuvehkan lääketieteellisestä käytöstä on saatavilla vain vähän tietoa, palmuvehkaa käytetään ilmeisesti lääkinnälliseen tarkoitukseen Malawin Mulanjen alueella ja Tansanian Usambaran vuoristossa, jossa lehtien mehua käytetään korvakivun hoitoon. Tansaniassa palmuvehkasta valmistettua haudetta käytetään mshipa-nimisen tulehdustilan hoitoon. Luoteis-Tansaniassa palmuvehkan juuria käytetään sukumien keskuudessa haavaumien hoitoon.[lähde? ]